section_heading: Četvrta utakmica
paragraph_text: Rezultat nakon prve četvrtine bio je 19:16 za momčad Boston Celticsa. Tijekom druge četvrtine, Lakersi su bili aktivniji u skokovima te su do kraja poluvremena ostvarili vodstvo od tri poena. Tijekom treće četvrtine, zahvaljujući trima tricama Bryanta, Lakersi su zadržali vodstvo, ali početkom četvrte četvrtine igrači s Bostonove klupe ostvaruju seriju 13-2 i donose Celticsima vodstvo. Pri rezultatu 92:86, 1:08 minuta prije kraja utakmice, Lakersi su imali napad za smanjenje vodstva, ali Rondo "krade" loptu iz Bryantovih ruku te s polaganjem povećava vodstvo i zapečaćuje pobjedu Celticsa. Ključ pobjede u ovoj utakmici bila je sjajna izvedba Bostonove klupe, ponajviše Davisa (19) i Robinsona (12 poena). Kod Lakersa, Bryant je postigao 33, a Gasol 21 poen dok je Bynum propustio drugo poluvrijeme utakmice.